a 85/2025. (II.19.) határozat melléklete

Mór Város Környezeti állapotának 2024. évi értékelése

A környezet védelméről szóló 1995. évi LIII. törvény 46. § (1) bekezdés e) pontja értelmében a települési önkormányzat illetékességi területén a környezet védelme érdekében elemzi, értékeli a környezet állapotát és arról szükség szerint, de legalább évente egyszer tájékoztatja a lakosságot.

A környezet állapotáról szóló tájékoztató a hatóságok, intézmények adatain alapul, továbbá tartalmazza Mór Városi Önkormányzat Városfejlesztési és -üzemeltetési Irodája, a Depónia Kft. és a Fejérvíz Zrt. munkája során szerzett tapasztalatokat és a környezetvédelmi tárgyú közigazgatási eljárások adatainak feldolgozását is.

**1. Vízellátás, szennyvízkezelés**

* 1. Ivóvízellátás

|  |  |  |
| --- | --- | --- |
| 2024. | m3 /év | m3/nap |
|  |  |  |
| Bodajk (Kajmáti) I.sz. kút | 377 593 m3 | 1 034 m3/nap |
| Bodajk (Kajmáti) II.sz. kút | 1 035 622 m3 | 2 837 m3/nap |
| Bodajk III.sz. kút | 140 197 m3 | 384 m3/nap |

Szolgáltatott vízmennyiség Móron 2024. évben: 867 968 m3

1.2 Szennyvízelvezetés, szennyvíztisztítás

Éves szennyvízelvezetés adata 2024. évben: 684 466 m3

Mór központi belterületen a csatornahálózat teljes mértékben kiépített, a közüzemi szennyvízcsatorna-hálózatba bekapcsolt lakások aránya a városban 98%. A Fejérvíz Zrt. nyilvántartása szerint 107 db ingatlan nem kötött rá a csatornahálózatra, pedig rendelkezésre áll. Ezek többnyire nem lakott, vagy nagyon kis vízfogyasztású ingatlanok. Ezen ingatlanokok a 10 m3 éves fogyasztás felett talajterhelési díj fizetésére kötelezettek. A városhoz tartozó településrészek, (Árkipuszta, Tímárpuszta, Felsődobos) nem rendelkeznek csatornahálózattal.

A móri szennyvíztisztító telep tisztított szennyvíz befogadója a Káposzta-ér.

Cél a jelenlegi technológiával elérhető legkisebb szennyvízterhelés kibocsátása a felszíni vizekbe.

A kibocsátási paraméter tekintetében a szennyvíztisztító telepen folyamatosan monitoring méréseket végez a Fejérvíz Zrt. A táblázatban pirossal jelölt értékek a szennyvíztelepen végzett karbantartási munkák miatt voltak kiemelkedőek, de ezek egyeztetésre kerültek az illetékes környezetvédelmi hatósággal.

A szennyvíztisztító telepre befolyó szennyvizek mennyiségi és minőségi jellemzői

2024. január 1. – 2024. december 31.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Mintavétel helye:** | | **Mór, Bejövő szennyvíz** | | | | |  | |  | | |
| **Dátum:** | | **2024.01.01. - 2024.12.31.** | | | | |  | |  | | |
|  | |  | | |  | |  | |  | | |
| **Mintavétel ideje** | | **Ammónium mg/l N** | | **BOI 5**  **mg/l** | **KOI (kromátos) mg/l** | | **Foszfor (összes) mg/l** | | **Lebegő-anyag mg/l** | | **Összes nitrogén**  **mg/l** | **pH -** | | **SZOE mg/l** |
| 2024. 01. 15. | | 45 | | 500 | 1020 | | 8,9 | |  | | 50 | 7,1 | |  |
| 2024. 02. 19. | | 68 | | 880 | 1490 | | 11 | | 490 | | 79 | 7,2 | | 24 |
| 2024. 03. 18. | | 75 | | 440 | 725 | | 11 | |  | | 89 | 8,0 | |  |
| 2024. 04. 22. | | 86 | | 360 | 716 | | 10 | |  | | 100 | 8,4 | |  |
| 2024. 05. 27. | | 114 | | 590 | 1060 | | 13 | |  | | 127 | 7,6 | |  |
| 2024. 06. 24. | | 94 | | 630 | 1080 | | 14 | | 580 | | 117 | 7,5 | | 45 |
| 2024. 07. 22. | | 83 | | 580 | 1630 | | 30 | |  | | 138 | 7,3 | |  |
| 2024. 08. 26. | | 93 | | 740 | 1330 | | 15 | | 590 | | 117 | 7,2 | | 116 |
| 2024. 09. 16. | | 78 | | 270 | 727 | | 8,2 | |  | | 86 | 8,2 | |  |
| 2024. 10. 21. | | 82 | | 590 | 1230 | | 12 | | 770 | | 108 | 8,0 | | 46 |
| 2024. 11. 18. | | 73 | | 490 | 840 | | 11 | |  | | 92 | 7,6 | |  |
| 2024. 12. 09. | | 93 | | 420 | 720 | | 11 | |  | | 109 | 8,1 | |  |
| átlag | | **82** | | **541** | **1047** | | **13** | | **608** | | **101** | **7,7** | | **58** |

A szennyvíztisztító telepről elfolyó tisztított szennyvíz minőségi jellemzői

2024. január 1. – 2024. december 31.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | | |  | | |  | | |  | | |
|  | | |  | | |  | | |  | | |
| **Mintavétel ideje** | | **Ammónium mg/l N** | **BOI 5 mg/l** | | **KOI (kromátos) mg/l** | **Foszfor (összes) mg/l** | | **Lebegő**  **anyag mg/l** | **Összes nitrogén**  **mg/l** | | **pH -** | **SZOE mg/l** | |
| 2024. 01. 15. | | 3,0 | 11 | | 53 | 1,2 | | 75 | 11 | | 7,3 | <2,0 | |
| 2024. 02. 19. | | 14,6 | 14 | | 40 | 0,42 | | 14 | 17 | | 7,5 | <2,0 | |
| 2024. 03. 18. | | 6,7 | 10 | | 25 | 0,59 | | 16 | 9 | | 7,4 | <2,0 | |
| 2024. 04. 22. | | 1,29 | <10 | | 45 | 0,94 | | 22 | 9 | | 7,5 | <2,0 | |
| 2024. 05. 27. | | 11,3 | <10 | | 43 | 0,62 | | 19 | 15 | | 7,6 | <2,0 | |
| 2024. 06. 24. | | 2,4 | <10 | | 40 | 0,51 | | 10 | 11 | | 7,5 | <2,0 | |
| 2024. 07. 22. | | 0,68 | <10 | | 32 | 3,1 | | 12 | 9 | | 7,5 | <2,0 | |
| 2024. 08. 26. | | 6,2 | 15 | | 37 | 0,58 | | 10 | 10 | | 7,7 | <2,0 | |
| 2024. 09. 16. | | 0,17 | <10 | | 18 | 1,3 | | <2 | 12 | | 7,7 | <2,0 | |
| 2024. 10. 21. | | 3,1 | <10 | | 50 | 2,8 | | 8 | 12 | | 7,6 | <2,0 | |
| 2024. 11. 18. | | 28 | 60 | | 408 | 7,3 | | 70 | 42 | | 7,5 | <2,0 | |
| 2024. 12. 09. | | 8,1 | 12 | | 64 | 17 | | 22 | 16 | | 7,1 | <2,0 | |
| átlag | | **12,7** | **15,1** | | **71,2** | **3,0** | | **23,2** | **14,4** | | **7,5** | **<2,0** | |

**Mór szennyvíztisztító telep elszállított víztelenített iszap minőség**

|  |  |  |  |  |
| --- | --- | --- | --- | --- |
| **Mintavétel helye:** | **Mór, Préselt iszap** | |  |  |
| **Dátum:** | **2024.01.01. - 2024.12.31.** | |  |  |
|  |  |  |  |  |
| **Mintavétel helye:** | **Mór, Préselt iszap** | |  |  |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Mintavétel ideje** | **Arzén mg/kg sz.a.** | **Kadmium mg/kg sz.a.** | **Kobalt mg/kg sz.a.** | **Króm mg/kg sz.a.** | **Réz mg/kg sz.a.** | **Molibdén mg/kg sz.a.** | **Nikkel mg/kg sz.a.** | **Ólom mg/kg sz.a.** | **Szelén mg/kg sz.a.** | **Cink mg/kg sz.a.** | **Higany mg/kg sz.a.** |  |
| 2024. 01. 15. | 4 | <3 | 2 | 23 | 242 | 6 | 29 | 10 | <3 | 510 | 0,23 |  |
| 2024. 09. 16. | 3 | <3 | 2 | 29 | 292 | 7 | 24 | 12 | <3 | 591 | 0,20 |  |

Forrás: Fejérvíz Zrt.

**2. Hulladékgazdálkodás**

2.1 Hulladékgyűjtés

2023. július 1-jét követően az eddigi megosztott önkormányzati és állami hulladékgazdálkodási közfeladatok helyett az előbbi megszűnésével egy centralizált hulladékgazdálkodási rendszer jött létre, melyben az állam hulladékgazdálkodási közfeladata a hulladékgazdálkodási közszolgáltatási résztevékenységre és a hulladékgazdálkodási intézményi résztevékenységre terjed ki. Az állami hulladékgazdálkodási közfeladat gyakorlásának jogát az állam kizárólag egységesen, egy eljárásban, egy és ugyanazon koncesszor részére koncessziós szerződéssel 2023. július 1-től 35 évre átengedte a MOHU MOL Hulladékgazdálkodási Zrt. részére.

A közszolgáltatás keretében végzett begyűjtési, szállítási és átvételi szolgáltatásokat, illetve azok adminisztrációját a Területi Szolgáltatók végzik. Mór város esetében a területi szolgáltató a Depónia Hulladékkezelő és Településtisztasági Nonprofit Kft. (8000 Székesfehérvár, Sörház tér 3.).

A közszolgáltatás útvonala a település belterületi állandó lakosú ingatlanok és bejelentett külterületi ingatlanok utcái. A települési szilárd hulladékokat összegyűjti, elszállítja és ártalmatlanítja. A települési szilárd hulladék a Csala-pusztai lerakón kerül ártalmatlanításra.

Gyűjtött hulladékfajták:

* Egyéb települési hulladék HAK/EWC 20 03 01
* Biológiailag lebomló hulladék HAK/EWC 20 02 01
* Papír és karton HAK/EWC 20 01 01
* Műanyag csomagolási hulladék HAK/EWC 15 01 02
* Lomhulladék HAK/EWC 20 03 07
* Üveg HAK/EWC 20 01 02

A lakossági szemétszállítást 120 l-es gyűjtőedényhez rendszeresített tömörítő lapos gépjárművel végzik. A nagyvárosias lakóterületekről a közterületeken elhelyezett 1,1 m3-es konténerekkel történik a gyűjtés.

Lomtalanítás a területi szolgáltatóval előre egyeztetett napon, évi 1 alkalommal házhoz menő jelleggel történik január 02. – szeptember 30. között. Az elszállítandó hulladék mennyisége legfeljebb 3 m3 lehet.

A lomtalanítás szervezésével teszik lehetővé, hogy az ingatlan tulajdonosai ellenőrizhető módon váljanak meg feleslegessé vált tárgyaiktól.

A lakóépületek használatba vételét követően az ingatlantulajdonosok közszolgáltatáshoz kapcsolódó igénybevételi és fizetési kötelezettsége a használatbavételi engedély jogerőre emelkedésétől fennáll, melyről a MOHU-t az illetékes hatóság tájékoztatja.

Az illegális hulladéklerakások felszámolását Mór Városi Önkormányzat folyamatosan végzi a MÓR-HOLDING Kft. és a közfoglalkoztatottak bevonásával. Saját forrásból 658 m3 illegálisan lerakott hulladékot szállítottunk el a város közigazgatási területéről. Az Önkormányzat továbbá a „Tisztítsuk meg az Országot II.” hulladékfelszámolási pályázattal 11 helyszínen egyenként 7 m3, vagyis összesen 77 m3 illegálisan elhelyezett hulladék összegyűjtésére nyert pályázati forrást. A 2024-es évben a pályázat keretén belül 5 db 7 m3-es konténernyi illegális hulladék, azaz 35 m3 került összeszedésre. A projekt végrehajtása 2025-ben folytatódik.

A nem közművel összegyűjtött háztartási szennyvíz begyűjtésének helyi rendjéről szóló 5/2018. (III.29.) önkormányzati rendelet alapján, a város területén e kötelező helyi közszolgáltatás teljesítésére jogosult, illetőleg kötelezett közszolgáltató a Patakom Kft. (8073 Csákberény, Kossuth L. u. 16.). A közszolgáltató a rendeletben meghatározott díjak alkalmazásával végzi tevékenységét.

2.2 Szelektív hulladékgyűjtés

A szelektív hulladékgyűjtés lakosság körében való terjedését jelzi, hogy a kihelyezett 5 db hulladékgyűjtő szigetnél folyamatos a hulladék kihelyezés. Viszont rendszeresen előforduló problémát jelent, hogy a szigetek mellett lomhulladék kerül elhelyezésre. A szigeteken külön konténerben kerül gyűjtésre a műanyag, az üveg, a papír, illetve a kartoncsomagolási hulladék.

A lakótelepi övezetben 60 db szelektív hulladékgyűjtő edény kihelyezése történt meg. A kihelyezések helyszíne a meglévő kommunális gyűjtők közvetlen környezete.

Az 1100 literes edényzetek a Közép-Duna Vidéke Hulladékgazdálkodási Önkormányzati Társulás által kerültek beszerzésre a csomagolási hulladékok gyűjtésének biztosítása érdekében.

Az edények egységesen kék színűek, azokba papír, műanyag és fém csomagolási hulladék is belekerülhet.

A családi házas övezetben a műanyag és papír hulladékot együtt gyűjti be a közszolgáltató, mely a lerakón kerül utóválogatásra. Ebben a gyűjtési rendszerben több a hasznosítható hulladék, mint a gyűjtőszigeteken, kevesebb tovább nem hasznosítható hulladékot tartalmaz, mivel ebben az esetben a lakosság a szelektíven gyűjtött hulladékát egyénileg helyezi ki a szállítási napon.

2023. július 1. napján kezdte meg a működését a Móri Hulladékudvar (8060 Mór, Vénhegyi u. 1., Zrínyi utca felöli megközelítéssel).

A hulladékudvarban befogadható hulladékok:

|  |  |
| --- | --- |
| ásványolaj alapú, klórvegyületet nem tartalmazó motor-, hajtómű- és kenőolaj | 50 kg/nap |
| veszélyes anyagokat maradékként tartalmazó, vagy azokkal szennyezett csomagolási hulladék | 10 kg/nap, 50 kg/év |
| veszélyes, szilárd porózus mátrixot (pl. azbesztet) tartalmazó fémből készült csomagolási hulladék, ideértve a kiürült hajtógázos palackokat | 5 kg/nap, 10 kg/év |
| ólomakkumulátorok | nincs mennyiségi korlátozás |
| oldószerek | 10 kg/nap, 20 kg/év |
| veszélyes anyagokat tartalmazó festékek, tinták, ragasztók, gyanták | 10 kg/nap, 20 kg/év |
| elemek és akkumulátorok | nincs mennyiségi korlátozás |
| veszélyes anyagokat tartalmazó, kiselejtezett elektromos és elektronikus berendezések | nincs mennyiségi korlátozás |
| papír és karton csomagolási hulladék | nincs mennyiségi korlátozás |
| egyéb, kevert csomagolási hulladék | nincs mennyiségi korlátozás |
| üveg csomagolási hulladék | nincs mennyiségi korlátozás |
| hulladékká vált gumiabroncsok | 4 db/nap, 16 db/év |
| papír és karton | nincs mennyiségi korlátozás |
| étolaj | nincs mennyiségi korlátozás |
| festékek, tinták, ragasztók és gyanták (ami nem veszélyes hulladéknak minősül) | 10 kg/nap, 20 kg/év |
| kiselejtezett elektromos és elektronikus berendezések (ami nem veszélyes hulladéknak minősül) | nincs mennyiségi korlátozás |
| fa | nincs mennyiségi korlátozás |
| műanyagok | nincs mennyiségi korlátozás |
| fémek | nincs mennyiségi korlátozás |

Területi korlátozás nincs, beszállításra az a személyi okmányokkal azonosított magánszemély jogosult, akinek szerződő partnere a Depónia Kft. és nincs tartozása.

2.3 Zöldhulladék és biológiailag lebomló hulladék

Családi házas övezetben bevezetésre került, hogy évente nyolc zsák zöldhulladékot a közszolgáltató elszállít.

2.4 Veszélyes hulladékok

A veszélyes hulladékok keletkezésének, nyilvántartásának, gyűjtésének, kezelésének ellenőrzése, az ezzel kapcsolatos hatósági feladatok ellátása az illetékes Fejér Vármegyei Kormányhivatal Környezetvédelmi, Természetvédelmi ésHulladékgazdálkodási Főosztály hatáskörébe tartozik.

A közszolgáltató a lakosság részére a hulladékudvarban biztosít elektronikai hulladékgyűjtést a Vénhegyi u. 1. sz. telephelyen.

2.5 Állati melléktermékek begyűjtése, ártalmatlanítása

A lezárt települési dögkút 2015. április hónapban elbontásra került. Az engedéllyel rendelkező I. kategóriába sorolt állati eredetű melléktermék gyűjtő a móri szennyvíztelep mellett került kialakításra, az Önkormányzat a Fejérvíz Zrt-vel üzemelteti. 500 l-es konténer került kihelyezésre, a begyűjtött hulladékot az ATEV Zrt. szállítja el és ártalmatlanítja. A lakosság minden nap 8.00-18.00 óráig, 150 kg-os súlyhatárig helyezhet el állati tetemet. 2024. évben 823 kg került elszállításra.

**3. Levegőtisztaság – védelem**

A levegő minőségét hetente a Fejér Vármegyei Kormányhivatal Népegészségügyi Főosztálya vizsgálja. A Szent István park területén egy darab manuális mérőpont működik, ahol a nitrogén-dioxid (NO2) mérése történik. A mérőműszerben található filter cseréjét és kiértékelését havonta végzik a Magyar Meteorológiai Szolgáltató Nonprofit Zrt. munkatársai.

A Magyar Meteorológiai Szolgáltató Nonprofit Zrt. a mérési adatokat a [https://legszennyezettseg.met.hu/levegominoseg/meresi-adatok/manualis-merohalozat](https://legszennyezettseg.met.hu/levegominoseg/meresi-adatok/manualis-merohalozat%20honlapon) honlapon tartja nyilván.

Mór légszennyezettségi indexe, Nitrogén-dioxid (µg/m3) koncentráció: JÓ.

A levegő szennyezettsége az egészségügyi határérték alatt van.

3.1 Lakossági légszennyezés

A lakossági légszennyezés a korszerű fűtőberendezéseknek köszönhetően nem jelentős.

Mór Városi Önkormányzat Képviselő-testületének az avar és kerti hulladék égetéséről szóló 34/2022. (XI.4.) önkormányzati rendelete alapján az avar és kerti hulladék égetése a rendelet 4. §-ában foglalt korlátozások figyelembevételével a március 15. napjától április 15. napjáig, és november 8. napjától december 4. napjáig terjedő időszakokban keddi és csütörtöki napokon 08:00-10:00 óráig, továbbá 16:00-18:00 óráig, valamint szombati napokon 08:00-12:00 óráig megengedett.

Az Országos Tűzvédelmi Szabályzatról szóló 54/2014. (XII. 5.) BM rendelet 225. § (1) bekezdése alapján a fenti időszakok kivételével lábon álló növényzet, tarló, növénytermesztéssel összefüggésben és a belterületi, valamint a külterületen lévő zártkerti ingatlanok használata során keletkezett hulladék szabadtéri égetése tilos.

3.2 Ipari légszennyezés

A levegő védelméről szóló 306/2010. (XII.23.) Korm. rendelet hatálya alá tartozó bejelentés köteles légszennyező pontforrásokat a Fejér Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály tartja nyilván. A város területén számos bejelentésre nem kötelezett pontforrás is üzemel.

**4. Felszíni vizek védelme**

A Móri árok elnevezésű kistájon elhelyezkedő Mór városát több jelentőseb vízfolyás és állóvíz érinti.

Ezek a Káposzta-ér, Kút-ér, Velegi víz, a Szőke-hegy alatt futó Által-ér, a Sövénykút patak, Móri – Bodajki víz, Móri horgásztavak, Látóhegyi tavak. A felszíni vízfolyások kezelője a Közép-dunántúli Vízügyi Igazgatóság, az önkormányzati tulajdonban lévő Látóhegyi tavak kezelője a Móri Petőfi Horgász Egyesület, míg a Móri horgásztavak magántulajdonban és kezelésben vannak. A móri szennyvíztisztító telepről kikerülő tisztított szennyvíz bizonyos kibocsátási paraméterei az előírt határértékek felett voltak, melyet az üzemeltető az illetékes környezetvédelmi hatósággal egyeztetett, a befogadó a Káposzta-ér. A felszíni vizek védelme a tulajdonos, kezelő, használó és kibocsátó közös felelőssége.

**5. Felszín alatti vizek állapota**

Sérülékeny vízbázis védőterület a közigazgatási határon belül nem található.

Mór a 27/2004. (XII. 25.) KvVM rendelet melléklete alapján felszín alatti víz szempontjából érzékeny, valamint kiemelten érzékeny felszín alatti vízminőség védelmi területen lévő település.

A város felszín alatti földtani közegeinek érzékenysége, valamint a terület kiemelt borászati jelentősége miatt a felszín alatti vízkészlet védelme mind mennyiségi, mind minőségi szempontból a város egyik kiemelkedő környezetvédelmi feladata. A szennyvízcsatorna hálózat a város területén kiépítésre került.

**6. Zaj- és rezgésvédelem**

A zajvédelmi hatáskört a környezeti zaj és rezgés elleni védelem egyes szabályairól szóló 284/2007. (X. 29.) Korm. rendelet határozza meg. A szabályozás a rendelet 1. mellékletében meghatározott tevékenységekkel (pl.: építés, gépjárműjavítás, kereskedelem, vendéglátás, szabadidős tevékenység) kapcsolatos zajvédelmi ügyekben a települési önkormányzat jegyzőjét ruházza fel hatáskörrel. A helyi építési szabályzatban a zajos és más környezetre zavaró hatást gyakorló tevékenységek egyre szélesebb körben tiltásra kerülnek a lakó és vegyes építési övezetekben, ezért az ilyen jellegű ügyek száma folyamatosan csökken.

**7. Élővilág védelme**

**7.1 Helyi és** **országos jelentőségű védett természeti területek**

A település területén Mór Városi Önkormányzat Képviselő-testülete 2015. decemberében helyi jelentőségű védett természeti területté nyilvánította a Móri-víz Völgy Természetvédelmi Területet és a Vajal-forrás és Környéke Természetvédelmi Területet. A védett területek természetvédelmi kezelését a Képviselő-testület által felkért Móri-Árok Természeti Öröksége Alapítvány végzi.

Városunk része a Vértes Tájvédelmi Körzetnek, mint országos jelentőségű védett természeti területnek, a Vértesi Naturpark területének, illetve az alábbi Natura 2000 területeknek:

Móri-árok (HUDI20033) Natura 2000 - Különleges Madárvédelmi Területek

Natura 2000 - Különleges Természetmegőrzési Területek

A területek helyrajzi számos listáját az „európai közösségi jelentőségű természetvédelmi rendeltetésű területekkel érintett földrészletekről” szóló 14/2010. (V. 11.) KvVM rendelet tartalmazza.

**7.2 Zöldfelület gondozás**

A város közigazgatási határain belül 713 750 m2 zöldterület gondozását végezteti a Városfejlesztési és -üzemeltetési Iroda. A parkfenntartási munkákat az Önkormányzat saját cégével, a MÓR-HOLDING Kft-vel végezteti 2016. június 1-től. A szerződés keretében 693 917 m2 gyep, 650 m2 egynyári virág, 2 000 m2 rózsa, 10 500 m2 cserje, 3 530 m2 nem szilárd burkolat, valamint 3.153 m2 játszótér fenntartását végzik.

A lakosok az egy család egy fa programnak köszönhetően 26 db facsemete közterületre való kiültetéséhez kaptak oltványokat és egyéb fásítás keretében további 16 db fa került kiültetésre.

A közterületeken és az intézmények területén lévő játszótéri eszközök megfelelnek a szabvány előírásainak, éves ellenőrzésüket a Magyar Szabványügyi Testület látja el.

A város szélén a külterületi utak mentén évente kétszer végeztünk fűnyírást: Borút, Kecske-hegy, Vén-hegy, Páskomi dűlő, Borhordó út (szeméttelep mögötti út), Csókakői út, Győri út, Fehérkereszt útja.

Az előző évekhez hasonlóan nagy gondot fordítottunk a parlagfű és más allergén gyomok visszaszorítására. Az Önkormányzat tulajdonában lévő ingatlanok gyomtalanítását a Városfejlesztési és -üzemeltetési Iroda végeztette.

Az elhanyagolt ingatlanok tulajdonosait határozatban szólítottuk fel gyommentesítési kötelezettségükre. Az ingatlanok tulajdonosai a felszólítást követően elvégezték a gyomtalanítást. Egy esetben sem rendeltünk el kényszerkaszálást.

**7.3 Környezeti nevelés, környezetvédelmi programok**

A környezetvédelem és a fenntarthatóság szemléletének megalapozása alapvető fontosságú feladata a nevelési oktatási intézményeknek. Az óvodákban és iskolákban pedagógiai programok szerint, intézményi keretek között történik a környezetvédelmi nevelés. Amennyiben intézményeken kívül meghirdetett környezetvédelemmel kapcsolatos programokra nyílik lehetőség, az intézmények lehetőségük szerint ezekhez is csatlakoznak. A Lamberg-kastély szervezésében 2024. évben is sor került a korábban pályázati forrásból megvalósult környezetvédelmi és madárbarát nap rendezvényre, melyen a résztvevő iskolák 4. osztályos tanulói vettek részt.

**Mór, 2025. február ...**

**Fenyves Péter**

**polgármester**